লাখো শহীদের রক্তে কেনা প্রিয় মাতৃভূমি বাংলাদেশের স্বাধীনতা স্বার্বভৌমত্ব রক্ষা করতে হলে দেশের কৃষি ও কৃষককে বাঁচানোর জন্য আহবান জানিয়েছেন ইসলামী কৃষক-মজুর আন্দোলনের কেন্দ্রীয় সাধারণ সম্পাদক শহিদুল ইসলাম কবির। তিনি বলেন, মহান মুক্তিযুদ্ধে যে সকল মুক্তিযোদ্ধা অংশ নিয়েছেন তাদের মধ্যে ৯০ ভাগ মুক্তিযোদ্ধা কৃষক ও কৃষকের সন্তান। এই কৃষক মুক্তিযুদ্ধ করেই ক্ষান্ত হয়নি তারা স্বাধীন দেশকে খাদ্যে স্বয়ং সম্পূর্ণ করে কৃষি বিপ্লবের মাধ্যমে নতুন করে ৪৭ বছর যাবৎ দেশ রক্ষার যুদ্ধ করার পরেও দেশে কৃষকের কোনো মর্যাদা ও অধিকার হয়নি। তাই পীর সাহেব চরমোনাই’র নেতৃত্বে কৃষকের মর্যাদা ও অধিকার প্রতিষ্ঠায় ইসলামী কৃষক মজুর আন্দোলন ১৫ দফা দাবী নিয়ে মাঠে কাজ শুরু করেছে।